715 – 731 Opgevolg deur:
Ontsluit van "https://af.wikipedia.org/w/index.php?title=Pous_Gregorius_II&oldid=1623083"
Sterftes in 731
Die bladsy is laas op 20 November 2017 om 02:39 bygewerk. Trump says Asia held hostage by N. Korea’s ‘twisted fantasies’ — samadhannews.com
DANANG, Vietnam, २४ कार्तिक: Ek het gerusstelling nodig, meneer die president | Netwerk24
Deur Liebet Pretorius, Universiteit van die Vrystaat 11 Desember 2018 12:17
Beste Cyril, (my ouers het my nie grootgemaak om die president op sy voornaam aan te spreek nie, maar ongelukkig vereis hierdie kompetisie dit. Van nou af sal ek u meneer die president noem.)
My naam is Liebet Pretorius. Ek is ’n 21-jarige joernalistiekstudent aan die Universiteit van die Vrystaat.
Ek is 'n trotse Suid-Afrikaner
Ek het pas my tweede jaar voltooi. Ek is ’n baie trotse Suid-Afrikaner. Thuma Mina, meneer die president, Thuma Mina.
My vriende en ek het politieke diere geword en volg die politiek sedert u inhuldiging. Skielik lyk dit of daar hoop onder die jeug is.
Enersyds is ons baie positief, maar andersyds is ons bekommerd oor ons toekoms in hierdie land. Suid-Afrika is my huis. Ek ken nie ’n ander plek nie, daar is nêrens anders waarheen ek kan gaan nie en ek wil ook nie.
Ek wil bitter graag ’n verskil in hierdie land maak en daarom hoop ek om my binnekort by die perskorps aan te sluit.
Ek word egter gebombardeer deur negatiwiteit. Of ek nou die nuus kyk of op sosiale media is, word ek toegegooi met korrupsie, oneerlikheid en selfverryking deur mense wat veronderstel is om ons leiers te wees.
Daarin, meneer die president, lê my vraag. Ek wil graag glo dat jy die spreekwoordelike nuwe besem is wat hierdie huis, wat ons Suid-Afrika noem, skoonmaak.
Of ek nou die nuus kyk of op sosiale media is, word ek toegegooi met korrupsie, oneerlikheid en selfverryking deur mense wat veronderstel is om ons leiers te wees.
Ek bekommer my soms daaroor of jy die politieke ruimte het om die vrot appels uit die mandjie te verwyder.
Ek is bekommerd oor ons onlangse kragonderbrekings. Ek is bekommerd oor die prys van brandstof.
Laastens is ek bekommerd of ek ’n werk sal kan kry in hierdie pragtige land van ons.
LEES OOK: Beste Cyril, kom ons verander ons toekomsvisie
So hier is my vraag: Kan u die vryheid van die media in die toekoms waarborg? Vir my was die pers die instrument wat die korrupsie en diefstal in die laaste jare blootgelê het.
Dit is egter ontstellend dat die druk op die media toeneem. Natuurlik glo ek dat die media altyd op ’n eerbare en moreel verantwoordbare manier moet optree, maar is dit aanvaarbaar dat sommige opposisiepartye joernaliste persoonlik aanval?
Die SAUK-8 is nog vars in my geheue. Ek is seker, meneer die president, dat u die redaksionele inmenging van die onlangse verlede onthou.
Dit het agt dapper joernaliste geverg om op te staan teen die diktatoriale bestuur by die SAUK, deur onder meer gesonde debat regstreeks op die lug te verbied.
Meneer die president, waarvoor u en my ouers geveg het ten einde demokrasie te verkry, kan sekerlik nie deur hierdie soort inmenging ongedaan gemaak word nie.
Ons demokrasie is gegrond op openheid en eerlike debat. Ons krag lê in ons diversiteit; natuurlik is ons almal anders. Is dit nie wat die arch (Desmond Tutu) na ons laat verwys het as ’n reënboognasie nie? Iets moois en spesiaals. En ook so waar.
Meneer die president, ek is nie iemand wat die handdoek ingooi nie. Ek gaan nêrens heen nie. Ek sal in my gemeenskap ’n verskil maak hoe ek ook al kan.
Meneer die president, gee my ’n mate van gerusstelling dat ons grondwetlike regte veilig in u hande is.
Sal die samelewing my toelaat? Meneer die president, gee my ’n mate van gerusstelling dat ons grondwetlike regte veilig in u hande is.
Ek wil nie soos ’n ongelowige Thomas klink nie, maar liewe meneer, gee ons ’n positiewe teken waarop ons kan fokus. Thuma Mina, president, Thuma Mina.
Die uwe en die toekoms van ons land,
Liebet Pretorius (20) studeer BA Kommunikasiekunde aan die Universiteit van die Vrystaat. Sy spesialiseer in mediastudies, sielkunde en sosiologie. Sy is in Robertson gebore, het skool gegaan in Pretoria en Oos-Londen, en haar gesin woon nou in Bredasdorp in die Wes-Kaap.
Hierdie brief is aanvanklik in Engels geskryf en na Afrikaans vertaal. Lees die Engelse weergawe hier.